ნეილა ათეში

ნეილა ათეში( , დ. 7 მარტი, 1932, კონსტანცა, რუმინეთი — გ. აპრილი, 2005 წელი, სტამბოლი, თურქეთი) — თურქი მსახიობი და მუცლის მოცეკვავე.

ბიოგრაფია
ნეილა ათეში დაიბადა 1932 წლის 7 მარტს რუმინეთის ქალაქ კონსტანცაში თათრების ოჯახში. ის ოთხი დიდან ერთ-ერთი იყო ოჯახში. მისი მამა, გზის შემკეთებელი, გარდაიცვალა ავარიაში, როდესაც გოგონა სულ რაღაც ხუთი წლის იყო.

30-იან წლებში დედასთან ერთად თურქეთში გადავიდა საცხოვრებლად. უკვე 14 წლის ასაკში გოგონას სამუშაოდ ქარხანაში მოუწია წასვლა, რადგან ფინანსურად ოჯახს ძალიან უჭირდა. ბავშვობიდან უყვარდა სიმღერა და ცეკვა, ამიტომ შემოსავლის ნაწილს მშვილობელ მშობლებს აძლევდა, ნაწილს კი ცეკვის კერძო გაკვეთილებზე ხარჯავდა. გამორჩეული ნიჭის და შესაძლებლობების გამო, 17 წლის ასაკში მან შესანიშნავად ისწავლა ცეკვა. აკრობატული ელემენტების შესასწავლად იგი ცირკში წავიდა სამუშაოდ.

ფსევდონიმით „ნეილა ათეში“ მოიპოვა პოპულარობა, როგორც შესანიშნავმა მოცეკვავემ თურქეთში. მალე წარმოდგენის გამართვის შეთავაზებები დაიწყო ქვეყნის ფარგლებს გარეთაც. ჯერ მას კვიპროსში, შემდეგ პარიზში, რომში, ბაღდადში, კაიროში და აღმოსავლეთის სხვა ქალაქებში დაუძახეს წარმოდგენის გასამართად. მან მოახერხა, რომ ის შეემჩნიათ და ეცეკვა პარიზის ცნობილ მუსიკალურ დარბაზში ისეთ ვარსკვლავებთან ერთად, როგორებიც არიან მორის შევალიე, ედიტ პიაფი, ჟოზეფინ ბეიკერი.

1954 წელს იგი მიიწვიეს შეერთებულ შტატებში, რათა ეთამაშა ბროდვეის მიუზიკლში, რომელიც დაფუძნებულია პიესაზე „“. გოგონას, რომლის მოძრაობები მღელვარე გველს წააგავდა, შეიყვარეს ამერიკელებმა. ის ჰოლივუდში შენიშნეს. იმავე წელს მან ითამაშა ფილმში „რიჩარდ ლომის გული“, შემდეგ კი ფილმში „ “. სათავგადასავლო ჟანრმა და ფართომასშტაბიანმა დეკორაციამ ამერიკელი მაყურებელი გულგრილი არ დატოვა.

აშშ-ში ცხოვრებისას მუშაობდა პროექტებზე ამერიკელ ცნობილ ადამიანებთან, როგორებიც არიან უილიამ ჰოლდენი, ბობ ჰოუპი, უილიამ არმსტრონგი, ასევე მეგობრული ურთიერთობა ჰქონდა გლორია სვენსონთან და მერილინ მონროსთან. თავად ჯუდი გარლანდს ძალიან სურდა მისგან ესწავლა ცეკვა. იგი მიწვეული იყო წვეულებებზე და გალა ვახშამებზე. „ნავთობის მეფემ“ შეპარდ კინგმა მას ხელი და გული შესთავაზა, თუმცა, ნეილამ მის ოჯახთან საერთო ენა ვერ გამონახა და შეთავაზებაზე უარი თქვა. 30 წლის ასაკშიც ძალიან მოთხოვნადი იყო, ცეკვავდა აშშ-ს სხვადასხვა ქალაქში. ამ ქვეყანაში ცხოვრების 10 წლის განმავლობაში მოახერხა 1 მილიონი დოლარის დაგროვება.

ერთი ღამის მოვლენებმა დიდი გავლენა იქონია მოცეკვავის ცხოვრებაზე. მისმა პირადმა მენეჯერმა ქალის მთელი დანაზოგი კაზინოში წააგო და თავი მოიკლა. ნეილა სასოწარკვეთაში ჩავარდა. ანგარიშზე ერთი გროშიც არ ჰქონდა დარჩენილი. ერთადერთი გამოსავალი იტალიელი სკულპტურის ალბიონ მარკოს წინადადება გოგონასგან ქანდაკების გამოძერწვა იყო. იგი ორი კვირის განმავლობაში პოზირებდა. როდესაც ქანდაკება მზად იყო, ის ნიუ-იორკის ერთ-ერთ საგამოფენო დარბაზში განათავსეს. ქანდაკება იმავე ღამეს მოიპარეს და მეორე დილით ცენტრალურ პარკში იპოვეს, რისი ერთ-ერთი მიზეზი იყო ტვირთის სიმძიმე. ამან კიდევ ერთხელ მიიპყრო საზოგადოების ყურადღება მოცეკვავის მიმართ და დაიწყო თანამშრომლობის საინტერესო შეთავაზებების მიღება. ათწლიანი პაუზის შემდეგ იგი ბროდვეიზე აღმოჩნდა. თუმცა, 1965 წელს მან გადაწყვიტა სამშობლოში, თურქეთში დაბრუნება. სამშობლოში მან ვერ დაიბრუნა თავისი ყოფილი დიდება, მიუხედავად ბარებში მრავალი გამოსვლისა. ეს იყო მისი სიღარიბეში ჩავარდნისა და თვითმკვლელობის არაერთი მცდელობის ერთ-ერთი მიზეზი. პირველად, როცა მან ტრანკვილიზატორები და ასპირინი მიიღო, თვითმკვლელობის ეს მცდელობა მის მაშინდელ თაყვანისმცემელთან, მომღერალ ბობი კოლტთან ჩხუბმა გამოიწვია. კოლტის მეუღლემ, ჰოუპ დაიმონდმა, მოცეკვავე დაასახელა ერთ-ერთ მიზეზად, რის გამოც იგი ქმარს გაშორდა. შემდგომში ათეშმა არაერთხელ განაცხადა, რომ დაიღალა ამ ცხოვრებით.

ნეილა გარდაიცვალა სტამბოლის საავადმყოფოში 2005 წლის აპრილში 73 წლის ასაკში.